
Συνεδρίασης του Διοικητικού Συμβουλίου της Κ.Ε.Δ.Ε.

της 1ης Δεκεμβρίου 2011
Στην Αθήνα σήμερα, 1 Δεκεμβρίου 2011, ημέρα Πέμπτη και ώρα 13:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Παπαγγελής Νικόλαος Λεβαδέων, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: οι Δήμαρχοι: Δανιηλίδης Συμεών Νεάπολης-Συκεών, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Πετρίδης Γεώργιος Κομοτηνής και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 171η
ΘΕΜΑ: 
Προϋπολογισμός 2012.

Το Διοικητικό Συμβούλιο της ΚΕΔΕ άκουσε εισήγηση από Πρόεδρό του, κ. Κώστα Ασκούνη, Δήμαρχο Καλλιθέας, σχετικά με τη συνάντηση μελών του Δ.Σ. με τον Αντιπρόεδρο της Κυβέρνησης και Υπουργό Οικονομικών, κ. Ευάγγελο Βενιζέλο και με τη συμμετοχή του Υπουργού Εσωτερικών, κ. Τάσου Γιαννίτση, της Αναπληρώτριας Υπουργού Εσωτερικών, κας Φώφης Γενννηματά, του Αναπληρωτή Υπουργού Οικονομικών, κ. Φίλιππου Σαχινίδη και του Υφυπουργού Εσωτερικών, κ. Πάρι Κουκουλόπουλου, κατά την οποία συζητήθηκε το άμεσο πρόβλημα της μειωμένης απόδοσης πόρων στην Τοπική Αυτοδιοίκηση με βάση τις προβλέψεις του προϋπολογισμού έτους 2012.

Πέραν των προβλέψεων του προϋπολογισμού 2012, συμφωνήθηκε να αποδοθούν στους δήμους της χώρας 450 εκ. ευρώ, που είναι θεσμοθετημένοι πόροι της Αυτοδιοίκησης, δεν έχουν αποτυπωθεί στο σχέδιο προϋπολογισμού και αφορούν:
· 120 εκ. ευρώ από τη σωστή απόδοση του Φόρου Εισοδήματος Φυσικών και Νομικών Προσώπων

· 160 εκ. ευρώ από την απόδοση πόρων Παρελθόντων Οικονομικών Ετών

· 170 εκ. ευρώ από την ορθή εφαρμογή του Μεσοπρόθεσμου Προγράμματος Δημοσιονομικής Στρατηγικής.

Επίσης, συμφωνήθηκε ότι οι πόροι για τα έργα και επενδύσεις της Αυτοδιοίκησης (ΣΑΤΑ), θα αποδίδονται εφεξής απευθείας στους δήμους μέσω του Ταμείου Παρακαταθηκών και Δανείων και όχι μέσω του Προγράμματος Δημοσίων Επενδύσεων, που οδηγούσε σε παρακράτηση μεγάλου μέρους των πόρων αυτών.
Από τον Αντιπρόεδρο της Κυβέρνησης επισημάνθηκε ότι στις σημερινές δύσκολες συνθήκες, η Τοπική Αυτοδιοίκηση μπορεί να παίξει σημαντικό ρόλο στην αντιμετώπιση των οξυμένων κοινωνικών προβλημάτων, όπως αυτό της ανεργίας.

Τέλος, ο Πρόεδρος αφού τόνισε ότι στη συνάντηση δεν εξαντλήθηκαν όλα τα οικονομικά προβλήματα της Τ.Α., αλλά άνοιξε επίσημα ένας δίαυλος επικοινωνίας μεταξύ Κυβέρνησης και Αυτοδιοίκησης, καθώς και ότι θα ακολουθήσει ολοκληρωμένη συζήτηση για επείγοντα και κρίσιμα θέματα που απασχολούν τους δήμους, όπως για παράδειγμα το πρόγραμμα αυτεπιστασίας, το πρόγραμμα κοινωνικής εργασίας και άλλα αναπτυξιακά προγράμματα,
ύστερα από διαλογική συζήτηση

Αποφασίζει κατά πλειοψηφία
Θεωρεί ότι, ως προς το πολιτικό αποτέλεσμα, η συνάντηση της ΚΕΔΕ με τις πολιτικές ηγεσίες των Υπουργείων Οικονομικών και Εσωτερικών κρίνεται πετυχημένη και αναμένει την αποτύπωση των συγκεκριμένων δεσμεύσεων στον προϋπολογισμό.
Στην ανωτέρω απόφαση μειοψήφησαν τα μέλη των παρατάξεων Αδέσμευτη Δημοκρατική Αυτοδιοικητική Κίνηση και Δημοκρατική Αυτοδιοίκηση, προτείνοντας οι Δήμοι να προβούν σε περαιτέρω μορφές κινητοποιήσεων.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
